Departement bevestig brandstofskok vir motoristeArgieffoto (Foto; andreas160578/Pixabay) Die departement van energie het Saterdag amptelik die nuwe brandstofpryse vir April 2019 aangekondig. Die prys van 95-oktaan sal van 3 April met R1.31 per liter in Gauteng verhoog en R1.26 per liter aan die kus. Die prys van 93-oktaan sal met R1.34 per liter in Gauteng verhoog en R1.29 per liter aan die kus. Die prys van diesel (0,05%-swaelinhoud) sal met 81,7 c/l in Gauteng verhoog en 76,3 c/l aan die kus. Diesel met ŉ swaelinhoud van 0,005% sal met 82,7 c/l in Gauteng verhoog en 77,3 c/l aan die kus. Die prys van paraffien sal met 63 c/l in Gauteng verhoog en 56,3 c/l aan die kus. Die prys van LPGas verhoog met R1.71 per kg, het die departement van energie bevestig.